ยูนิเวอร์ซิตีคอลเลจดับลิน

ยูนิเวอร์ซิตีคอลเลจดับลิน ( - UCD; ) เป็นมหาวิทยาลัยวิจัยของรัฐในกรุงดับลิน ประเทศไอร์แลนด์ และเป็นสมาชิกของมหาวิทยาลัยแห่งชาติไอร์แลนด์ ถือเป็นมหาวิทยาลัยที่ใหญ่ที่สุดในไอร์แลนด์ด้วยจำนวนนักศึกษา 38,417 คน เป็นหนึ่งในมหาวิทยาลัยที่มีชื่อเสียงที่สุดในยุโรป

ต้นกำเนิดของ UCD เริ่มจากมหาวิทยาลัยคาทอลิกแห่งไอร์แลนด์ ซึ่งเปิดทำการในวันฉลองนักบุญมาลาไคในปี 1854 โดยมี จอห์น เฮนรี นิวแมน เป็นอธิการบดีคนแรก ต่อมามหาวิทยาลัยได้ก่อตั้งขึ้นใหม่ในปี 1880 และจดทะเบียนในปี 1908 รัฐบัญญัติมหาวิทยาลัยปี 1997 เปลี่ยนชื่อมหาวิทยาลัยเป็น "National University of Ireland, Dublin" (มหาวิทยาลัยแห่งชาติไอร์แลนด์ ดับลิน) และคำสั่งรัฐมนตรีในปี 1998 เปลี่ยนชื่อสถาบันเป็น "University College Dublin – National University of Ireland, Dublin" (ยูนิเวอร์ซิตีคอลเลจดับลิน – มหาวิทยาลัยแห่งชาติไอร์แลนด์ ดับลิน)

เดิมมหาวิทยาลัยตั้งอยู่ในย่าน St Stephen's Green และ Earlsfort Terrace ใจกลางกรุงดับลิน ต่อมาคณะทั้งหมดได้ย้ายไปยังวิทยาเขต Belfield ห่างจากใจกลางเมืองไปทางทิศใต้ 6 กิโลเมตร ในปี 1991 มหาวิทยาลัยได้ซื้อที่ดินผืนที่สองในเมืองแบล็กร็อค ซึ่งปัจจุบันเป็นที่ตั้งของ Michael Smurfit Graduate Business School

ศิษย์เก่า อาจารย์ และอดีตอาจารย์ของ UCD มีผู้ได้รับรางวัลโนเบล 5 คน นอกจากนี้ยังมีนายกรัฐมนตรีไอร์แลนด์ 4 คนและประธานาธิบดีไอร์แลนด์ 3 คนที่สำเร็จการศึกษาจาก UCD รวมถึงประธานาธิบดีอินเดียอีก 1 คน

 อ้างอิง 

 แหล่งข้อมูลอื่น 


 The Library of University College Dublin ที่ Google Cultural Institute

หมวดหมู่:มหาวิทยาลัยแห่งชาติไอร์แลนด์
หมวดหมู่:บทความที่มีข้อความภาษาละติน
หมวดหมู่:บทความที่มีข้อความภาษาไอริช
หมวดหมู่:ดับลิน
ดับลิน